'કોઇ સિરિયસ વાત નથી એટલે ચિંતા ના કરતો.' હિંમતલાલે સ્વસ્થતાથી પૂછ્યું. 'આ તેં મોંઘીદાટ હોટલમાં બૂકિંગ કરાવ્યું છે એમાં જીવણ કોમેડી કરે છે. સાંભળ, તારા પપ્પા અને ડૉક્ટર દિનુ બંને એક રૂમમાં છે. એની બાજુના રૂમમાં હું ને જીવણ છીએ. અત્યારે એ તાર પપ્પાની રૂમમાં આયોડેક્સ લેવા ગયો છે. એ તકનો લાભ લઇને ફોન કર્યો. મારું નામ આપ્યા વગર જીવણને ખાલી એટલો ફોન કરજે કે આવી ફાઇવસ્ટાર હોટલમાં વાંદરાવેડા ના કરાય.'